《野霞观瀑》
宋代·谢翱

他年疏上浮，早日此中投。汲饮当鱼入，垂纶即𧈭游。

净祠无血食，噀雨不腥流。僧语皆前事，人来尽别州。

草谙长过雪，沙犯欲捐湫。至竟何依止，苍茫难祷求。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦江，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。